als_Latn dik_Latn sag_Latn
Këtë e ka theksuar në intervistën për Televizionin Koha në Tetovë, ku lidhur me përgjimet ka nënvituar se “betohet me vdekje se Zoran Zaev nuk ka asnjë dosje kriminale për të dhe bashkëpunëtorët e tij”.
-Një voglush i Strumicës nuk mund të ketë dosje koruptive dhe kriminale sepse për mua vet sepse nuk i bejë, dhe nuk i lejoj bashkëpuntorët e mi te futen në zjarr sepse vet futem në zjarr, deklaroi Thaçi.
Kryetari i PDSH-së ka theksuar se përse heshtet për dosjen e tij të përgjimit dhe ndjekjes së vazhdueshme që nga periudha kur ka qenë pjesë e politikës në Maqedoni dhe se ai ishte ndjekur pikërisht me urdhër të Zoran Verushevskit.
Thaçi gjithashtu ka drejtuar akuza të rënda në adresë të një grupi të intelektualëve shqiptarë që siç i quajti ai janë “zorra politike” të LSDM-së dhe se njihen si eksponentë ish-komunistë dhe të politikave së kaluarës. Kreu i PDSH-së ka ironizuar tejmase edhe subjektet dhe lëvizjet e reja politike që sipas tij janë “tradhtare”.
Ai në këtë intervistë sqaron edhe takimet me Nikola Gruevskin, Saso Mijalkov, pushtetin e BDI, marrëveshjet e mundshme me partitë, qëndrimin e bashkësisë ndërkombëtare për dalje nga kriza si dhe çështje tjera që janë shprehur në këtë intervistë më poshtë. /INA/
als_Latn als_Latn als_Latn als_Latn als_Latn